text: Nyt skyderi mod opgang 
  11 marts 2010 kl. 08.17
  En ukendt gerningsmand har igen affyret skud mod en opgang i Allégade 7 i Haderslev.
  Skuddet blev ifølge et vidne affyret tidligt torsdag morgen med en salonriffel. Det gik gennem hoveddøren og borede sig ind i trappen.
  Politiet efterforsker stadig skud-episoden fra i mandags, da der blev affyret flere skud ind i opgangen.
  Motivet til skyderiet er foreløbig ukendt.
  Politiet efterlyser en mand på omkring 180 centimeter. Han beskrives som mager. Manden bar en rygsæk. Han blev set ved opgangen torsdag morgen.
  Politiet fik anmeldelsen 5.26.
  